પાટણ કોંગ્રેસ શાસિત તાલુકા પંચાયતમાં મળેલ કારોબારી અને સામાજિક ન્યાય સમિતિના ચેરમેનની નિમણુક બેઠકમાં કોંગ્રેસના ટેકાથી ભાજપના સભ્ય ચેરમેન બની જતા કોંગ્રેસમાં ભૂકંપ સર્જાયો હતો.પાટણ ટીડીઓની ઉપસ્થિતિમાં સવારે કારોબારી સમિતિના નવીન ચેરમેનની વરણી કરવા માટે કારોબારી સમિતિની બેઠક બોલાવવામાં આવી હતી જેમાં કાર્યકારી અધ્યક્ષ ભરતભાઈ પટેલની અધ્યક્ષતામાં કારોબારીના નવીન ચેરમેન ની વરણી કરવા માટે કાર્યવાહી હાથ ધરવામાં આવી હતી જેમાં ચેરમેન માટે રાણાજી દાદુજી ઠાકોરના નામની દરખાસ્ત કરી હતી જેને પૂર્વ કારોબારી ચેરમેન અમૃતજી ઠાકોરે ટેકો આપતા રાણાજી દાદુજી ઠાકોરની સર્વાનુમતે કારોબારી ચેરમેન પદે વરણી કરવામાં આવી હતી.